Diit 12
Pal kɛ kui̱ lua̱k kɛ cäŋ rikä
(Dit Dee-bid)
1
Luäk nɛy lö Kuoth Nhial, kɛ ɣöö
cɛ thil ji̱ ŋäthä ti te wan ɔ,
ci nɛy tin gɔw thuuk rɛy nath.
2
Lät ram ɔ ni gua̱n thieekädɛ kac,
lat lëëpkiɛn ni ruac mɛɛtdä.
3
A Kuoth Nhial käp lëëp diaal,
tin latkɛ ka̱a̱cni cuɔ̱ŋ,
kɛnɛ nɛy tin liakɛ rɔ̱ ɛlɔ̱ŋ,
4
tin wee i̱, “Bakɔ ŋɔak jek
kɛ lëëpkɔ,
kä min görkɔ bakɔ jɛ jek
kɛ ruacda,
kä ɛŋa mi dëëkɔ kulɛ luɔ̱th?”
5
Cu Kuoth Nhial ruac wëë i̱,
“Kä kɛ kui̱ ciɛɛŋä mi jiääk
kɛ nɛy tin thil lua̱ŋ,
kɛnɛ lul cani,
ɛn täämɛ, ɣän bä ben,
bäkɛ ben gaŋ kä nɛy tin yakɛ kɛ.”
6
Ruac Kuɔth Nhial puɔthɛ,
ce̱tdɛ nikɛ ciɛk in bo̱r
mi ca thal nikä ti nyin ŋuan.
7
Kä lö Kuoth Nhial, gaŋ nɛy,
gaŋ nɛy kä ri̱c ɛmɛ amäni cäŋ kɛl.
8
Kui̱cni diaal te ji̱ nyuɔɔni thi̱n,
kä te ni ko̱r rɛydiɛn.
